《当窗织》
明代·江源

去年织布才输官，反顾身上无完裙。今年织布未成匹，县吏催完时打门。

古人取一以缓二，何意如今并民利。十室看来九室空，坐令父子遂相弃。

草虫唧唧依床帏，天寒催织无停机。妇姑相对暗垂泪，明年输官慎勿迟。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。